Emílio Garrastazú Médici

Emílio GARRASTAZU MÉDICI estis militisto, diktatoro de Brazilo (1969-1974), naskiĝis en Bagé (Baĵeo) la  kaj mortis en Rio-de-Ĵanejro, la .

Médici estis instruisto de militaj lernejoj. En 1964 li estis nomumita milita ataŝeo en Usono, kaj en 1967 li fariĝis estro de Brazila sekreta polico. En 1969 li fariĝis komandanto de la 3-a Terarmeo. Trudita kiel prezidento post la morto de Costa e Silva, li regis ekde la  ĝis la . Lia regperiodo nomiĝas "la nigraj jaroj de diktatoreco".

Generalo Emílio Garrastazu Medici tre uzis propagandon. En tiu periodo oni kreis la devizon "Brazilo, amu ĝin aŭ foriru el ĝi". Li ankaŭ trudis Filinto Müller kiel prezidanton de parlamento, kiu, en tiu periodo, fakte ne funkciis.

En tiu periodo okazis la "Brazila Miraklo", t. e., granda ekonomia kresko kaj gigantaj registaraj projektoj (ekz. vojo Transamazônica kaj Ponto Rio-Niterói).

En tiu periodo, centoj da homoj, ĉefe komunistoj estis arestitaj, torturitaj kaj mortigitaj.

Post kiam li eliris la prezidentecon, li partoprenis movadon por ke militista diktatoreco finu nur en jaro 2000 kaj li kontraŭis la amnestion farita de João Baptista Figueiredo al opoziciistoj. Nur post lia morto en 1987 oni povis certigi pri la eliro de militistoj de politika vivo.

Kategorio:Diktatoroj
Kategorio:Prezidantoj de Brazilo
Kategorio:Brazilaj militistoj
Kategorio:Brazilaj kontraŭkomunistoj